Anthony Taylor

Anthony Taylor (født 20. oktober 1978 i Wythenshawe i Stor-Manchester) er en engelsk fotballdommer som til daglig dømmer i landets øverste divisjon FA Premier League. I tillegg har han dømt flere internasjonale kamper både i regi av FIFA og UEFA.

Taylor begynte å dømme profesjonell fotball i Northern Premier League i 2002, før han ble tildelt kamper i Conference North i 2004. I forkant av 2006/2007-sesongen ble han utnevnt til hoveddommer i The Football League, før han i 2010/2011-sesongen ble utnevnt som hoveddommer i Premier League. Hans første kamp som hoveddommer på øverste nivå kom i februar 2010 mellom Fulham FC og Portsmouth FC (1–0). I mai 2013 var han fjerdedommer under finalen av FA-cupen 2012/13 mellom Manchester City FC og Wigan Athletic FC (0–1), et oppgjør som ble dømt av Andre Marriner. I august 2015 dømte han sin første store finale i oppgjøret mellom rivalene Arsenal FC og Chelsea FC under FA Community Shield 2015 (1–0).TheFA.com – Arsenal brush aside Chelsea to lift Community Shield (Av Jamie Reid. Publisert 2. august 2015, besøkt 18. september 2015)

Hans første kamp som dommer i europeisk klubbfotball kom i tredje kvalifiseringsrunde av UEFA Europa League 2013/14 mellom Śląsk Wrocław og Club Brugge den 1. august 2013 (1–0).Voetbal.com – Europa League 2013/14 Śląsk Wrocław - Club Brugge (Besøkt 18. september 2015) Taylor ble utnevnt til FIFA-dommer den 1. januar 2013, og hans første kamp på øverste internasjonale nivå kom under en vennskapskamp mellom  og  den 4. juni 2014 (2–2).

 Referanser 

 Eksterne lenker 
 Dommerprofil hos Worldreferee.com 
 Dommerprofil hos Soccerbase.com

Kategori:Engelske fotballdommere
Kategori:Dommere i Fotball-EM 2021
Kategori:Fotballdommere som har dømt UEFA Super Cup
Kategori:Dommere som har dømt FA-cupfinalen
Kategori:Personer fra Manchester
Kategori:Fødsler i 1978